CELEX: 32022R0859
Language: sl
Date: 2022-05-24 00:00:00
Title: Izvedbena uredba Komisije (EU) 2022/859 z dne 24. maja 2022 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

2.6.2022   
               
               
                  SL
               
               
                  Uradni list Evropske unije
               
               
                  L 151/34
               
            
         IZVEDBENA UREDBA KOMISIJE (EU) 2022/859
         z dne 24. maja 2022
         o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1) in člena 12 Uredbe,
         ob upoštevanju naslednjega:
         
                     (1)
                  
                  
                     Uredba (EGS) št. 2658/87 je uvedla nomenklaturo blaga (v nadaljnjem besedilu: KN), da bi hkrati izpolnila zahteve skupne carinske tarife, statistike Unije o zunanji trgovini ter drugih politik Unije, ki zadevajo uvoz ali izvoz blaga.
                  
               
                     (2)
                  
                  
                     KN temelji na nomenklaturi harmoniziranega sistema Svetovne carinske organizacije (v nadaljnjem besedilu: HS), ki je bila spremenjena v skladu s Priporočilom Sveta za carinsko sodelovanje z dne 28. junija 2019 (v nadaljnjem besedilu: HS 2022). Z Izvedbeno uredbo Komisije (EU) 2021/1832 (2), ki je s 1. januarjem 2022 nadomestila Prilogo I k Uredbi (EGS) št. 2658/87, so bile navedene spremembe vnesene v KN za leto 2022 (v nadaljnjem besedilu: KN 2022).
                  
               
                     (3)
                  
                  
                     V HS 2022 je bila ustvarjena ločena tarifna podštevilka 4421 20 00 za „krste“. V KN 2021 so bile „krste iz vlaknenih plošč“ uvrščene pod oznako KN 4421 99 10 s carinsko stopnjo 4 %, medtem ko so bile „krste iz drugih materialov“ uvrščene pod oznako KN 4421 99 91 s carinsko stopnjo „prosto“. S spremembami v HS 2022 so bile v KN 2022 „krste iz vlaknenih plošč“ prenesene v novo oznako KN 4421 20 00 s carinsko stopnjo „prosto“.
                  
               
                     (4)
                  
                  
                     Da bi se leta 2022 uvedla enaka tarifna obravnava kot v KN 2021, je treba spremeniti KN 2022, pri čemer se upoštevajo spremembe iz HS 2022 in se doda ločen podrazdelek za „krste iz vlaknenih plošč“.
                  
               
                     (5)
                  
                  
                     V HS 2022 je bila dodana ločena tarifna številka 8485 za „stroje za aditivno proizvodnjo“, znane tudi kot „3D tiskalniki“, ki je bila nadalje razdeljena v različne kategorije glede na različne vrste nanosa materiala (na primer „z nanosom kovin“, „z nanosom mavca, cementa, keramike ali stekla“ itd.). V novouvedeno tarifno številko 8485 so bili preneseni navedeni stroji iz različnih tarifnih podštevilk KN 2021 (3), pri čemer so bile uvedene posebne oznake KN, da bi se zagotovila enaka tarifna obravnava kot v KN 2021.
                  
               
                     (6)
                  
                  
                     V KN 2021 so bili „stroji za aditivno proizvodnjo z nanosom peska, betona ali drugih mineralov“ uvrščeni pod tarifno podštevilko 8474 80 90„drugi“ s carinsko stopnjo „prosto“. Po spremembah HS 2022 so ti izdelki v KN 2022 uvrščeni pod novo tarifno podštevilko 8485 80 00 s carinsko stopnjo 1,7 %.
                  
               
                     (7)
                  
                  
                     Da bi se za navedene „stroje za aditivno proizvodnjo z nanosom peska, betona ali drugih mineralov“, še naprej zagotavljala enaka tarifna obravnava kot v letu 2021, je treba KN 2022 spremeniti tako, da se doda ločen podrazdelek s carinsko stopnjo „prosto“.
                  
               
                     (8)
                  
                  
                     Poleg tega bi morali biti v KN 2022 deli navedenih strojev deležni enake tarifne obravnave kot v KN 2021. Zato je primerno spremeniti poimenovanje oznake KN 8485 90 10 tako, da se vanj vključijo deli „strojev za aditivno proizvodnjo z nanosom peska, betona ali drugih mineralov“.
                  
               
                     (9)
                  
                  
                     Uredbo (EGS) št. 2658/87 bi bilo zato treba ustrezno spremeniti.
                  
               
                     (10)
                  
                  
                     Za zagotovitev, da bo tarifna obravnava v letu 2022 za 3D-tiskalnike in njihove dele enaka kot v letu 2021, bi se morale ustrezne spremembe uporabljati od 1. januarja 2022.
                  
               
                     (11)
                  
                  
                     Ukrepi, predvideni s to uredbo, so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EGS) št. 2658/87 se spremeni, kakor je določeno v Prilogi k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Točka 2 Priloge se uporablja od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. maja 2022
            
               
                  Za Komisijo
               
               
                  v imenu predsednice
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 256, 7.9.1987, str. 1.
         
            (2)  Izvedbena uredba Komisije (EU) 2021/1832 z dne 12. oktobra 2021 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 385, 29.10.2021, str. 1).
         
            (3)  Izvedbena uredba Komisije (EU) 2020/1577 z dne 21. septembra 2020 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 361, 30.10.2020, str. 1).
      
      
         
            PRILOGA
            
                        1)
                     
                     
                        V drugem delu Priloge I k Uredbi (EGS) št. 2658/87 se vnos za oznako 4421 20 00 nadomesti z naslednjim:
                        
                                    Oznaka KN
                                 
                                 
                                    Poimenovanje
                                 
                                 
                                    Konvencionalna stopnja dajatve (%)
                                 
                                 
                                    Dodatna enota
                                 
                              
                                    „4421 20 00 
                                    
                                 
                                 
                                    
                                       — Krste
                                    
                                 
                                 
                                    Prosto (1)
                                    
                                 
                                 
                                    p/st
                                 
                              
                  
                        2)
                     
                     
                        V drugem delu Priloge I k Uredbi (EGS) št. 2658/87 se vnosi za oznake od 8485 80 00 do 8485 90 90 nadomestijo z naslednjim:
                        
                                    Oznaka KN
                                 
                                 
                                    Poimenovanje
                                 
                                 
                                    Konvencionalna stopnja dajatve (%)
                                 
                                 
                                    Dodatna enota
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    „8485 80 00 
                                    
                                 
                                 
                                    
                                             
                                                
                                                   Drugi
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   Deli:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                deli strojev iz tarifne podštevilke 8485 30 10 ; deli strojev za aditivno proizvodnjo z nanosom peska, betona ali drugih mineralov
                                             
                                          
                                 
                                    prosto
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                drugi
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Iz vlaknenih plošč: 4“.
            
               (2)  Stroji za aditivno proizvodnjo z nanosom peska, betona ali drugih mineralov: prosto“.